Evini vangla
Evini vangla (pärsia keeles زندان اوین, Zendân-e-Evin) on vangla Iraani pealinna Teherani Evini linnaosas. Vanglas on alates 1972. aastast, enne ja pärast Iraani revolutsiooni, hoitud poliitvange. Poliitvangide tiiva hüüdnimi on "Evini ülikool", kuna seal hoitakse ka üliõpilasi ja haritlasi. Evini vanglas rikutakse süüdistuste kohaselt tihti dissidentide ja valitsusvastaste kinnipeetavate inimõigusi. 1983. aastal oli vanglas 15 000 kinnipeetavat.